stanford-oval/wikipedia huggingface dataset:
רסלמניה 36
תוצאה לאורך זמן > סמאקדאון

בתוכנית סמאקדאון באותו השבוע, בריי וויאט קטע את האלוף האוניברסלי החדש, ברון סטרומן. הוא הזכיר לסטרומן שהוא זה שהביא אותו לארגון כחלק מחבר בקבוצת משפחת וויאט. וויאט, שאיבד את התואר לגולדברג באירוע סופר שואודאון, טען שהוא רוצה את חגורת האליפות בחזרה תוך כדי שהוא איתגר את סטרומן לקרב. סטרומן נענה לאתגר זה בחיוב והקרב הפך רשמי לאירוע כסף בבנק, אך עוד נודע שוויאט יתמודד מולו בדמות הרגילה שלו ולא בדמות "השד".
טמינה ציינה את העובדה שנדרש שכל המתאבקות יחדיו הדיחו אותה בקרב ההדחות המחומש ולא מתאבקת מסוימת אחת, ואף אתגרה את ביילי לקרב על התואר שלה. ביילי הסכימה אם טמינה תנצח את חברתה, סשה בנקס. בקרב ביניהן שבוע לאחר מכן, טמינה גברה על בנקס, וכתוצאה מכך הקרב ביניהן הפך רשמי לאירוע כסף בבנק.
אלופת זוגות הנשים החדשות של ה-WWE, אלכסה בליס וניקי קרוס, הגנו בהצלחה על חגורות האליפות נגד אלופות הזוגות לשעבר, הקבוקי ווריורס (אסקה וקיירי סיין).
מאחר שרק מתאבק אחד מכל צמד התחרה בקרב על אליפות הזוגות של סמאקדאון ברסלמניה, חבר קבוצת הניו דיי, ביג אי, הציע שהפעם יתקיים קרב שבו המתאבק השני מכל צמד יתמודד בקרב חוזר על אליפות הזוגות. קרב זה התקיים שבוע לאחר מכן, ובו ביג אי ניצח את ג'יי אוסו והמיז כדי לזכות באליפות הזוגות של סמאקדאון בפעם השישית בשביל קבוצת הניו דיי.
חבר הצמד Heavy Machinery, טאקר, התמודד נגד דולף זיגלר בקרב חוזר. בקרב זה, טאקר הפסיד; אוטיס ומנדי רוז נעדרו באותו הערב. שבוע לאחר מכן, סוניה דוויל קראה החוצה לרוז כדי ליישר את ההדורים ביניהן. לעומת זאת, דוויל טענה שרוז היא הבן אדם הכי אנוכי שהכירה בחייה. עוד ציינה שהיא תמיד ידעה שהיא המתאבקת הטובה יותר ביניהן ורוז היא לא יותר מ"תאווה לעיניים". לאחר מכן, זיגלר הגיע למתחם הזירה וציין שרוז לא יכולה להכחיש את הכימיה שהייתה ביניהם. אז, דוויל תקפה את רוז, מה שהוביל לכך שאוטיס יצא גם הוא, כשהוא הגיב בתקיפת זיגלר. ב-1 במאי, אוטיס ניצח את זיגלר והעפיל לקרב הכסף בבנק של הגברים.
תוצאה לאורך זמן > השפעות נגיף הקורונה לאחר רסלמניה

למגפת הקורונה הייתה השפעות על ארגון ה-WWE לאחר אירוע הרסלמניה. האירוע הבא, כסף בבנק, היה גם להיות מועבר למקום אחר עקב המגפה המתמשכת. כמו כן, הארגון החל לשחרר מתאבקי וחברי צוות עקב קיצוצים בתקציב כתוצאה מהמגפה. אישים אלו כללו את חבר היכל התהילה, קורט אנגל, רוסב, דרייק מאבריק, זאק ריידר, קורט הוקינס, קארל אנדרסון, לוק גאלוס, הית' סלייטר, אריק יאנג, רואן, שרה לוגאן, נו ויי חוסה, מייק קנליס, מריה קנליס, EC3, איידן אינגליש, ליאו ראש, הקולונס (פרימו ואפיקו) והשופט מייק קיודה, בנוסף לעובדים אחרים מאחורי הקלעים.
תוצאות > לילה 1

| מס' | תוצאות | התניות | זמן |
| --- | --- | --- | --- |
| P1 | סזארו ניצח את דרו גולאק | קרב יחידים | 04:25 |
| 2 | אלכסה בליס וניקי קרוס ניצחו את הקבוקי ווריורס (אסקה וקיירי סיין) (א) | קרב זוגות על אליפות זוגות הנשים של ה-WWE | 15:05 |
| 3 | אליאס ניצח את המלך קורבין | קרב יחידים | 09:00 |
| 4 | בקי לינץ' (א) ניצחה את שיינה בייזלר | קרב יחידים על אליפות הנשים של Raw | 08:30 |
| 5 | סמי זיין (א) (עם סזארו ושינסקה נקאמורה) ניצח את דניאל בריאן (עם דרו גולאק) | קרב יחידים על האליפות הבין יבשתית | 09:20 |
| 6 | ג'ון מוריסון (א) ניצח ג'ימי אוסו וקופי קינגסטון | קרב סולם משולש על אליפות הזוגות של סמאקדאון | 18:30 |
| 7 | קווין אואנס ניצח את סת' רולינס | קרב ללא פסילות | 17:20 |
| 8 | ברון סטרומן ניצח את גולדברג (א) | קרב יחידים על האליפות האוניברסלית | 02:10 |
| 9 | אנדרטייקר ניצח את AJ סטיילס (עם לוק גאלוס וקארל אנדרסון) | קרב בית קברות | 19:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  במקור, קווין אואנס ניצח את סת' רולינס בפסילה. הקרב אותחל מחדש לאחר שרולינס הסכים לאתגר קרב ללא פסילות, שהציב בפניו אואנס.
תוצאות > לילה 2

| מס' | תוצאות | התניות | זמן |
| --- | --- | --- | --- |
| P1 | ליב מורגן ניצחה את נטליה | קרב יחידים | 06:25 |
| 2 | שארלוט פלייר ניצחה את ריאה ריפלי (א) בהכנעה | קרב יחידים על אליפות הנשים של NXT | 20:30 |
| 3 | אליסטר בלאק ניצח את בובי לאשלי (עם לאנה) | קרב יחידים | 07:20 |
| 4 | אוטיס ניצח את דולף זיגלר (עם סוניה דוויל) | קרב יחידים | 08:15 |
| 5 | אדג' ניצח את רנדי אורטון | קרב מי שעומד אחרון | 36:35 |
| 6 | הסטריט פרופיטס (אנג'לו דוקינס ומונטז פורד) (א) ניצחו את אנג'ל גרזה ואוסטין ת'יאורי (עם זלינה וגה) | קרב זוגות על אליפות הזוגות של Raw | 06:20 |
| 7 | ביילי (א) ניצחה את לייסי אוואנס, נעמי, סשה בנקס וטמינה | קרב הדחות מחומש על אליפות הנשים של סמאקדאון | 19:20 |
| 8 | "השד" בריי וויאט ניצח את ג'ון סינה | קרב Firefly Fun House | 13:00 |
| 9 | דרו מקינטייר ניצח את ברוק לסנר (א) (עם פול היימן) | קרב יחידים על אליפות ה-WWE | 04:35 |
| D10 | דרו מקינטייר (א) ניצח את ביג שואו | קרב יחידים על אליפות ה-WWE | 06:55 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע D - מציין שהקרב היה קרב חושך (קרב שלא שודר בטלוויזיה)
תוצאות > קרב הדחות מחומש על אליפות הנשים של סמאקדאון

| מספר הדחה | מתאבקת | הודחה על ידי | שיטת ההדחה | זמן |
| --- | --- | --- | --- | --- |
| 1 | טמינה | ביילי, לייסי אוואנס, נעמי וסשה בנקס | הצמדה | 06:35 |
| 2 | נעמי | סשה בנקס | הכנעה | 10:20 |
| 3 | סשה בנקס | לייסי אוואנס | הצמדה | 13:25 |
| 4 | לייסי אוואנס | ביילי | הצמדה | 19:20 |
| זוכה | ביילי | - | - | 19:20 |
הערות שוליים

↑  ארגון ה-WWE משחרר הודעה לגבי קיום אירוע הרסלמניה השנתי
↑  ארגון ה-WWE יקיים את האירוע רסלמניה כמתוכנן, אך זה יקרה ללא קהל כלל
↑  אירוע הרסלמניה יחולק על פני שני ערבים בפעם הראשונה בהיסטוריה; רוב גרונקובסקי ינחה את שניהם
↑  רסלמניה מדורגת במקום השישי ברשימת אירועי הספורט המוערכים ביותר במגזין פורבס
↑  רסלמניה יחולק לשני ערבים נפרדים שמנחה האירוע יהיה רוב גרונקובסקי
↑  מהי העלות של רסלמניה 36?
↑  לסנר יגן על אליפות ה-WWE נגד מקינטייר
↑  ריינס ביקש להיות מחוץ לרסלמניה
↑  גולדברג יגן על האליפות האוניברסלית נגד סטרומן
↑  ריפלי תגן על אליפות הנשים של NXT נגד פלייר
↑  לינץ' תגן על אליפות הנשים של Raw נגד בייזלר
↑  ביילי תגן על אליפות הנשים של סמאקדאון בקרב הדחות מחומש
↑  סינה נגד "השד" בריי וויאט (קרב Firefly Fun House)
↑  אנדרטייקר נגד סטיילס (קרב בית קברות)
↑  אדג' נגד אורטון (קרב מי שעומד אחרון)
↑  אואנס נגד רולינס
↑  מוריסון יגן על אליפות הזוגות של סמאקדאון נגד ג'ימי אוסו וקינגסטון (קרב סולם משולש)
↑  אוטיס נגד זיגלר
↑  זיין יגן על האליפות הבין יבשתית נגד בריאן
↑  הקבוקי ווריורס יגנו על אליפות זוגות הנשים של ה-WWE נגד בליס וקרוס
↑  בלאק נגד לאשלי
↑  אליאס נגד קורבין
↑  הסטריט פרופיטס יגנו על אליפות הזוגות של Raw נגד גרזה ות'יאורי
↑  המופע המקדים לאירוע הרסלמניה יכלול שני קרבות נוספים
↑  הביקורת של אנתוני מנגו על הלילה הראשון של רסלמניה באתר Bleacher Report
↑  הביקורת של אנתוני מנגו על הלילה השני של רסלמניה באתר Bleacher Report
↑  דירוגי הקרבות על פי ג'ייק ריל באתר Bleacher Report
↑  רוסב, קורט אנגל ונוספים שוחררו מהארגון
↑  סזארו ניצח את גולאק (קרב במופע המקדים של הלילה הראשון)
↑  בליס וקרוס ניצחו את הקבוקי ווריורס והפכו לאלופי זוגות הנשים החדשות של ה-WWE
↑  אליאס ניצח את קורבין
↑  לינץ' ניצחה את בייזלר ושמרה על תואר אליפות הנשים של Raw
↑  זיין ניצח את בריאן ושמר על האליפות הבין יבשתית
↑  מוריסון ניצח את אוסו וקינגסטון ושמר על אליפות הזוגות של סמאקדאון (קרב סולם משולש)
↑  סטרומן ניצח את גולדברג והפך לאלוף האוניברסלי החדש
↑  אנדרטייקר ניצח את סטיילס (קרב בית קברות)
↑  מורגן ניצחה את נטליה (קרב במופע המקדים של הלילה השני)
↑  פלייר ניצחה את ריפלי והפכה לאלופת הנשים החדשה של NXT
↑  בלאק ניצח את לאשלי
↑  אוטיס ניצח את זיגלר
↑  אדג' ניצח את אורטון (קרב מי שעומד אחרון)
↑  הסטריט פרופיטס ניצחו את גרזה ות'יאורי ושמרו על אליפות הזוגות של Raw
↑  ביילי ניצחה בקרב הדחות מחומש ושמרה על אליפות הנשים של סמאקדאון
↑  "השד" בריי וויאט ניצח את סינה (קרב Firefly Fun House)
↑  מקינטייר ניצח את לסנר והפך לאלוף ה-WWE החדש
↑  מקינטייר ניצח את ביג שואו ושמר על התואר
שעלבים

ערך זה עוסק בקיבוץ דתי בישראל. אם התכוונתם למשמעות אחרת, ראו .
| --- | --- |
בית הכנסת המרכזי בקיבוץ לפני שיפוצו
מדינה: ישראל ישראל
מחוז: המרכז
מועצה אזורית: גזר
גובה ממוצע: ‎190 מטר
תאריך ייסוד: 1951
תנועה מיישבת: פועלי אגודת ישראל
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 1,921 תושבים
    - מתוכם, תושבי ישראל: 1,611 תושבי ישראל
 מפת מיקום  מפה דינמית   (למפת גוש דן מוגדלת) שעלבּים(למפת גוש דן רגילה) שעלבּים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שעלבּים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שעלבּים31°52′14″N 34°59′02″E﻿ / ﻿31.8705670083626°N 34.9837867144102°E﻿ / 31.8705670083626; 34.9837867144102  heמפת היישובים של מועצה אזורית גזר באדום - שעלבים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

חזית חדר האוכל, 2009
שַׁעַלְבִים הוא קיבוץ דתי מופרט המשתייך לתנועת פועלי אגודת ישראל. הוא נמצא באזור השפלה כ-2 קילומטר דרומית מערבית לעיר מודיעין ושייך למועצה אזורית גזר. אל היישוב מוביל כביש 4249. מערבית ודרומית לשעלבים נמצא כביש 1. צמוד לשעלבים מצד מזרח היישוב נוף אילון. כ-2.3 קילומטר צפונית לשעלבים עובר כביש 431.
מקור השם

השם מבוסס על שם היישוב המקראי "שַׁעַלְבִים". היישוב שַׁעַלְבִים נזכר פעמים מִספָּר בתנ"ך, בתחילה בספר יהושע בנחלת שבט דן, בצורה "שַׁעֲלַבִּין", ומאוחר יותר בספרי שופטים ומלכים.
מוצאו של אחד מגיבורי דוד המלך היה ב"שעלבים" – אֶלְיַחְבָּא הַשַּׁעַלְבֹנִי.
היישוב נזכר גם בצורה "סעלב", כמקום מוצאה של אישה ושמה מרים ברת יעקוב, בשטר יהודי הכתוב ארמית ממדבר יהודה, המתוארך לשנת 140 לספירה. היישוב נזכר על ידי אוסביוס באונומסטיקון (תחילת המאה ה-4 לספירה), בצורה "סעלבה", כיישוב שהתקיים בתקופתו.
היסטוריה

היישוב הוקם בי"א באב ה'תשי"א (1951) על ידי גרעין הנח"ל "שלהבת" של בוגרי תנועת הנוער עזרא, על אדמות הכפר הערבי סַלְבִּית, ששכן במקום עד למלחמת העצמאות, ושימר את השם המקראי שעלבים.
מטרת המייסדים הייתה להקים משק שמשלב בין הקפדה מלאה על שמירת מצוות התורה, ובין עבודה חקלאית עם ערכים חברתיים של שיתוף וחברות.
אחד הדגלים החשובים של הקיבוץ מראשיתו ועד היום היא ההקפדה על שמירת השמיטה ללא שימוש בהיתר המכירה. הקיבוץ עמד בקשר עם גדולי הרבנים כגון החזון איש והרב שלמה זלמן אוירבך, כדי לא להזדקק למכירת הקרקעות, ולספק את היבול של השביעית במסגרת אוצר בית דין.
עד מלחמת ששת הימים סבלו תושבי היישוב והאזור כולו מפגיעות קשות מצד הלגיון הירדני שישב בסמוך. ב-1962 הוקמה ביישוב ישיבת הסדר בראשות מי שהיה אז רבו של הקיבוץ, הרב מאיר שלזינגר. בהמשך הוקמה על יד הקיבוץ קריית חינוך גדולה - קריית חינוך שעלבים, שכוללת מוסדות לימוד החל בגן הילדים וכלה בכולל ללימוד רבנות ודיינות.
בשנת 1965, החלו הירדנים והישראלים לנסות להשתלט על שטחים בשטח ההפקר שהשתרע בין הקיבוץ לבין מוצבי הלגיון באזור לטרון. ההנחיה הייתה לחרוש כמה שיותר, כדי שהשטחים יישארו בידי ישראל. למרות שהייתה זו שנת שמיטה, יצאו חברי המשק הדתי לחרוש, ואף בשבת (פרשת נח תשכ"ו) קיבלו היתר לכך מהרב המקומי, הרב מאיר שליזנגר, ומהרב שלמה גורן, הרב הראשי לצה"ל. באותה שבת נפתחה אש לכיוון החורשים, והחריש משני הצדדים הופסק. אירוע זה קיבל את השם "מלחמת הטרקטורים".
בזמן מלחמת ששת הימים נכנס היישוב לכוננות עליונה בשל סמיכותו לגבול עם הירדנים, אך בפועל לטרון נכבשה בזמן קצר על ידי כוחות צה"ל, והאיום הירדני הוסר. בתום המלחמה מסר דובר צה"ל כי במפקדת החטיבה ההאשמית הירדנית ליד רמאללה נמצאו תוכניות מבצעיות לפשיטה על יישובים ישראליים ובהם שעלבים, ולרצח כל תושבי היישוב. באחת הפקודות, מאפריל 1967, נכתב: "מטרת מפקדת החזית המערבית לבצע התקפה על היישוב שעלבים במגמה להרוס, להרוג כל מי שישנו בו ולחסל את היחידה הנמצאת בו". בעקבות פרסום הידיעה, הייתה תחושה של נס גדול בקיבוץ ובישיבה הסמוכה לו. אנשי היישוב נוהגים לציין את יום ירושלים, כ"ח באייר, גם כ"יום שעלבים", בו מודים לאל על נס ההצלה.
בה'תשנ"ד (1994) הוקם בסמיכות לקיבוץ היישוב הקהילתי נוף איילון.
בשנת 2010 מנה הקיבוץ כ-83 משפחות ובאותה עת החלו עבודות בנייה של שכונת הרחבה ליד הקיבוץ, ששמה "שעלבנים". השכונה, שקמה כהרחבה לקהילה של הקיבוץ, החלה להתאכלס במהלך שנת 2011, ונכון ל-2019 גרות בה 130 משפחות.
נכון ל-2024 גרות בקיבוץ כ-200 משפחות.
רב הקיבוץ ושכונת ההרחבה הוא הרב אהרן מרצבך.
מוסדות חינוך

בשטח הקיבוץ שוכנת "קריית החינוך שעלבים" הכוללת מוסדות תורניים רבים, בהם - ישיבת ההסדר שעלבים ובה גם כולל אברכים וכולל דיינות, הישיבה הקטנה הלאומית דרך חיים, הישיבה תיכונית שעלבים, ישיבת ההסדר 'השלוחה', חטיבת ביניים, מכללה לחינוך, מרכז לבני חו"ל, מכון להוצאת ספרים ע"ש שלמה אומן, המוציא לאור כתבים שנעלמו ומהדיר ספרים ישנים, אוצר ספרים, אולפנה לבנות, תלמוד תורה "דביר", בתי הספר "שלהבת - בנים" ו"שלהבת - בנות", גנים ומעונות לפעוטות וילדים.
בקיבוץ פעל בעבר סניף של תנועת הנוער עזרא וכיום פועלים בו סניפים של תנועת הנוער אריאל, כמו כן פועל בו סניף של תנועת בני עקיבא.
בית הכנסת העתיק

בשנת 1948, בעת חפירת שוחות הגנה סמוך לקו הירוק, נחשפו שרידיו של מבנה עתיק. את החפירות ערך אלעזר ליפא סוקניק. חזית המבנה נמצאה פונה לכיוון צפון-מזרח. בתוך המבנה נמצאו שרידי פסיפס וכתובת שומרונית שנוסחה: "יהוה ימלך עולם ועד" (לפי הנוסח השומרוני לשמות, ט"ו, י"ח). בקטע אחר מתוארת מנורת שבעת הקנים ותיאור פשטני של הר, אל נכון הר גריזים. על פי כיוונו של הבניין, אל הר גריזים, ויתר הסממנים, מדובר בשרידי בית כנסת שומרוני בן המאה ה-4 עד ה-6.
הפסיפס נמצא כיום במוזיאון השומרוני הטוב.
אישים

משה בארי - רב ישראלי, מנכ"ל ארגון רבני צהר. מתגורר בקיבוץ שעלבים.
משה חיים זקס - דוקטור לבוטניקה, אגרונום, ממקימי קיבוץ שעלבים.
חנה גולדברג - ציירת ישראלית, ילידת קיבוץ שעלבים.
חגי לוי - יוצר טלוויזיה, במאי קולנוע, תסריטאי, עורך ומפיק ישראלי. נולד וגדל בקיבוץ שעלבים.
מאיר שלזינגר - רב וראש ישיבה ישראלי, כיהן כרב קיבוץ שעלבים, מייסד ישיבת שעלבים וראש הישיבה הראשון.
אלחנן שמואלי - קצין צה"ל בדרגת אלוף-משנה, בתפקידו האחרון פיקד על חטיבת יפתח. נולד וגדל בקיבוץ שעלבים.
איסי אורן- רכז משק קיבוץ שעלבים
לקריאה נוספת

זאב וילנאי, שעלבים וסביבותיה, הוצאת קבוצת שעלבים, תשכ"ח
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף נובמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר יהושע, פרק י"ט, פסוק מ"ב.
↑  ספר שופטים, פרק א', פסוק ל"ה; ספר מלכים א', פרק ד', פסוק ט'.
↑  ספר שמואל ב', פרק כ"ג, פסוק ל"ב; ספר דברי הימים א', פרק י"א, פסוק ל"ג.
↑  ראו: א' אשל, ח' אשל וע' ירדני, שטר משנת ארבע לחורבן בית ישראל, קתדרה 132, תמוז תשס"ט, עמ' 5-24.
↑  זאב וילנאי, שעלבים וסביבותיה, הוצאת קבוצת שעלבים, תשכ"ח, עמ' 13-14
אריה יצחקי, עמק איילון ואתריו, נתניה: תש"ן, עמ' 113
שפי גבאי, "עמק איילון שוב הפך שדה קרב", דבר, 1 בנובמבר 1965, עמ' 2
↑  זאב וילנאי, שעלבים וסביבותיה, הוצאת קבוצת שעלבים, תשכ"ח, עמ' 42-47
↑  אביאל הלוי, הפקודה שלא בוצעה: "הריסת היישוב שעלבים והריגת כל התושבים", באתר הקול היהודי, ‏7 במאי 2013
| --- | --- |
בקרת זהויות :  NLI: 987007567121205171  LCCN: n85296372   WorldCat (עם LCCN): n85-296372 
פסיפס בית הכנסת השומרוני בשעלבים עם הכתובת בכתב שומרוני "יהוה ימלוך (ל)עולם ועד"
שירים שהוקלטו על ידי דנה אינטרנשיונל

דנה אינטרנשיונל שרה במהלך מסיבת האירוויזיון שאירעה בשנת 2019.
הזמרת-יוצרת הישראלית דנה אינטרנשיונל הקליטה שירים לשמונה אלבומי אולפן, שני אלבומי אוסף ומארז תקליטורים אחד בסך הכול. מעבר לכך, היא סיפקה שירת רקע והופעות אורח בשירים שונים שהוקלטו על ידי אמנים ומוזיקאים אחרים, כמו גם הופיעה ברצועות של אמנים אחרים במהלך הקריירה שלה; חלקן הופצו כסינגלים ברחבי מדינת ישראל.
אחרי שהוציאה את להיטי המועדונים "סעידה סולטנה" ו"דנה אינטרנשיונל", דנה אינטרנשיונל החליטה לשלוח לרדיו באמצעות IMP דאנס (חברת-בת של IMP רקורדס) את "פטה מורגנה" ו"משחק הדמעות" ובסמוך לכך להוציא את אלבום הבכורה שלה, דנה אינטרנשיונל (1993). היא הקליטה שירים במספר שפות שונות במסגרת האלבום, ביניהן עברית וערבית. אחרי דנה אינטרנשיונל יצאו לאור אומפטמפה (1994) ואיפיטמפה (1995) שזכו להצלחה ארצית. מכאן ואילך, היא הוציאה שורה של אלבומים שזכו להצלחה גדולה, ביניהם מגנונה (1996) ודיווה – האוסף (1998) שזכו להצלחה בין-לאומית. אינטרנשיונל שיתפה פעולה עם מספר כותבי שירים ומפיקים מוזיקליים לאורך הקריירה שלה, כאשר רבים משיריה הגיעו למקום הראשון במצעדי השירים בישראל, ביניהם: "ישנן בנות", "אני לא יכולה בלעדיך", "בתולה", "לילה טוב אירופה", "אני רוצה לחיות", "מי שלא רוקד עומד", "מנפנפת", "דון קיחוטה", "דיווה", "Love Boy" ו"סרט הודי" (שהוקלט ביחד עם עידן יניב).
אינטרנשיונל גם הקליטה שירים עבור פרויקטים שונים, החל מ-1997 עם יציאתם של "שיר קדמשנתי (סקס אחר)" ו"וזה לא מה ש...", שאת שניהם שרה לצד הזמר ערן צור, כחלק מפרויקט שהוקדש למשוררת יונה וולך. היא ביצעה מספר תפקידים כמו קרואלה דה ויל במסגרת המחזמר "101 כלבים דלמטים" (2014). עבור תוכנית המציאות "מפרץ האהבה" משנת 2008, אינטרנשיונל שיתפה פעולה עם המוזיקאים חיים צינוביץ' ונועם ינקלביץ' במטרה להקליט את שיר הנושא, "האם זו אהבה". אינטרנשיונל הקליטה מספר דואטים שונים ביניהם "עליי" משנת 2009 לצד הראפר סאבלימינל, "כשהגברים רוקדים" משנת 2012 לצד הזמרת ירדנה ארזי, ו-"Diva to Diva" משנת 2019 לצד הזמרת השוודית שארלוט פרלי, שהוקלט כ"שיר פיוס" בין שתי הזמרות.
כמו כן, הקליטה אינטרנשיונל שירים ופיוטים נוספים ביניהם "מי האיש" הלקוח מתהילים. גרסתה לוותה בווידאו קליפ נלווה שפורסם בשנת 2018 וצולם ביחד עם סימפונט רעננה. היא גם הקליטה את "דרור יקרא" מאת דונש בן לברט, לאלבום האולפן השני שלה משנת 1994, אומפטמפה. במהלך הקריירה המוזיקלית שלה שיתפה פעולה עם זמרים, מפיקים מוזיקליים ופזמונאים נוספים כמו עופר ניסים, מאיה סימנטוב, אלון אולארצ'יק, צביקה פיק, איגי וקסמן, קורין אלאל ורונה קינן ("וזה לא מה ש..."), סטטיק ובן-אל תבורי, אלי אברמוב, דני דותן, אסתר שמיר ואהוד מנור.
ביאורים

↑  שמו המלא הוא ניקלאס גוסטב קרסון מאטסון.
איה פלוטו

| --- | --- |

עטיפת הספר המקורית
 מידע כללי
 מאת:  דינה רון, לאה גולדברג
 איורים:  ארי רון
 שפת המקור:  עברית 
 תורגם לשפות:  ערבית
 סוגה:  ספרות ילדים
 מקום התרחשות:  מגידו 
 הוצאה
 הוצאה:  ספרית פועלים
 תאריך הוצאה:  תשי"ז-1957
 מספר עמודים:  24
 קישורים חיצוניים
 הספרייה הלאומית:  001300330, 002480254, 002616466, 002578213, 002803062, 003019315, 003157863, 003698787, 003699123, 003862054
 
עטיפת הספר החדשה
מהדורה של הספר המשלבת כתב רגיל וכתב ברייל בהוצאת הספרייה המרכזית לעיוורים כבדי ראייה ומוגבלים.
אַיֵּה פְּלוּטוֹ הוא ספר ילדים עברי מאת לאה גולדברג, המבוסס על סיפור מאת דינה רון ואיורים מאת בן-זוגה ארי רון. הספר, שנחשב לספר קלאסי לגיל הרך, ראה אור בשנת 1957 בהוצאת ספרית פועלים והופיע מאז בעשרות מהדורות.
הסיפור

בספר מתוארות עלילותיו של כלבלב מקיבוץ מגידו, המחפש הרפתקאות, בורח מבית בעליו, נודד בין אתרים שונים ונפגש עם חיות שונות עד שנמצא ברפת של הקיבוץ.
מקור הסיפור הוא בבני הזוג ארי ודינה רון (בתו של ארנסט אלכסנדר), חברי קיבוץ מגידו. ארי צייר את הכלב המשפחתי פלוטו כדי לשמח את בתו התינוקת אסנת (ילידת 1955). כשראה את שמחת בתו מן הציור החליט לצייר ציורים נוספים של הכלב ובהמשך הוסיפה אשתו דינה קטעי פרוזה. לאחר מכן נתלו הציורים בחדר האוכל כדי לשתף את שאר ילדי הקיבוץ. משנודע למחלקת החינוך של הקיבוץ הארצי על הסיפור, פנו לארי בבקשה שיפרסמו, וכך נוצר הקשר עם הוצאת הספרים של הקיבוץ הארצי – "ספרית פועלים".
לאה גולדברג, שעבדה כעורכת ספרי ילדים ב"ספרית פועלים", המליצה להוסיף חריזה לסיפור ושִכתבה אותו בהתאם. לכן על כריכת הספר כתוב: "חרוזים: לאה גולדברג". ההקדשה בעמוד השער של הספר אומרת: "לאסנת". גולדברג גם שינתה את שם הספר מ"איפה פלוטו" ל"איה פלוטו".
בשנות ה-70, כשהדפיסו מהדורה חדשה של הספר, לא נמצאה גלופת ציור הכריכה, וארי רון צייר מחדש את הכלב המופיע על הכריכה, שמנמן יותר מהמקורי, אך ביתר דפי הספר נותרו הציורים המקוריים.
הבית הפותח את הספר:
הספר "איה פלוטו" נחשב דוגמה לסגנון בספרות הילדים שלאה גולדברג דגלה בו, והיה פופולרי מאוד בעולם המערבי אחרי מלחמת העולם השנייה. העלילה אינה מנסה להעביר מוסר השכל מובהק. הסיפור מתרחש בסביבה הקרובה לילד, מתאר מסע פרטי לגילוי העולם הקרוב ומסתיים בחזרה לשלום הביתה. הדגש הוא על העניין שיכולים לעורר דברים פשוטים, ועל אף אווירת ההרפתקנות, אין תיאור של סכנות ממשיות ואין תיאור של חוויות מעציבות. כתיבה במשקל ובחריזה נחשבת בסגנון זה למועדפת בספרים שנועדו לפעוטות. אוצר המילים עשיר אבל יומיומי.
סופרת הילדים האמריקנית מרג'ורי פלאק (Marjorie Flack) כתבה ספר ילדים בשם "אנגוס הלך לאיבוד" (Angus Lost) שיצא לאור ב-1932 הדומה מאוד ברעיונותיו (אנגוס, כלב טרייר סקוטי המשתעמם בביתו ומחפש הרפתקאות).
לספר הוצעו לאורך השנים מספר פרשנויות וניתוחים, בהם ניתוח של אריאל הירשפלד, אשר השווה בין המסע העובר על הכלב פלוטו ובין האודיסאה, וכן ניתוח של עמיר עקיבא סגל, שלפיו הספר מנבא את נפילת התנועה הקיבוצית.
בשנת 1999 תורגם הספר לשפה הערבית.
עיבודים למדיה

בשנת 1997 יצאה קלטת ילדים המבוססת על הסיפור בבימויה של רחל שיין ארגמן ובהשתתפות: גדי יגיל, רות גונזלס, וברוריה אלבק.
הערות שוליים

↑  חיים שפיר, איה פלוטו - גלגולו של כלבלב, פורום ספרים באתר TheMarker Café.
↑  Angus Lost
↑  אריאל הירשפלד, מול הסירנה המקרקרת: "איה פלוטו" ו"האודיסאה", אורות 2: הומרוס (2008), באתר "דףדף".
↑  עמיר עקיבא סגל, איה פלוטו ונפילת התנועה הקיבוצית, עיתון 77, 383 (יוני–יולי 2015).
↑  רשומת הספר "איה פלוטו" בערבית, בקטלוג הספרייה הלאומית
גן סיפור איה פלוטו בחולון
דודי שובל

ערך זה עוסק באמן הגרפיטי. אם התכוונתם לאיש הצבא הישראלי, ראו .
| --- | --- |

שובל, 2019
 לידה:  1992 (בן 33 בערך)
 שם לידה:  דודי שובל
 לאום:  ישראל ישראלי
 מקום לימודים:  HIT
 תקופת הפעילות:  מ-2013
 תחום יצירה:  ציור גרפיטי אמנות רחוב מיצגים
 זרם באמנות:  גרפיטי
 מעסיק:  עיריית אשדוד (בעבר)
 חתימה:  
 1love.co.il
דודי שובל (ידוע בכינוי ONE LOVE) (נולד ב-1992) הוא אמן גרפיטי ישראלי מאשדוד.
ביוגרפיה

שובל למד בבית הספר מקיף ז' ברובע הקריה ("הסיטי") באשדוד. בצעירותו נחשף לתחום הציור דרך סדרות מונפשות ואהב לצייר דמויות אנימה, וחבר ילדותו, יאן, לימד אותו את יסודות הציור – רקעים, שליטה בכלי ואנטומיה. כשהיה בן 14, נחשף לתרבות ההיפ הופ, ובגיל 15 נחשף גם לאמנות הגרפיטי דרך רקדני ברייקדאנס שפגש בחוף הקשתות. באותו היום שנחשף לגרפיטי, קנה פחיות צבע בחנות טמבור וכתב את שמו בענק על קיר בבית הספר. בו בזמן, החל לצייר על קירות ברחובות רבים בתל אביב ובארץ. תחביבו לא היה למורת רוחם של הוריו, וכשאימו גילתה על כך וראתה אותו מרסס צבע על קירות – סולק מביתו. לדבריו, הפליליות שבציור הגרפיטי, היא זו שמשכה אותו לאמנות. שובל התלמד תחילה מרייטר (WRITER), אמן גרפיטי אשדודי ותיק, ומן האינטרנט והספרות. בהמשך למד במגמת אמנות בבית הספר, וכפרויקט גמר "הגיש" שני ציורי קיר שצייר במסדרונותיו – על אחד, אמנות, ועל השני – ונדליזם, ובעבודתו הסביר על ההבדל בין השניים.
את שירות החובה בצה"ל, מילא בגדוד צבר (432) בחטיבת גבעתי, במהלכו היה מפקד, ומאוחר יותר גם אמל"חיסט ביחידת רימון. הוא ראה את תפקידו, בין השאר, כתופר ציוד לחימה, כאמנות של ממש. לדבריו, בזכות שירותו הצבאי למד מוסר עבודה מהו. עם שחרורו מהשירות הסדיר ב-2013, הוריו קיבלו על עצמם את אהבתו לאמנות הגרפיטי. באותה השנה, הגיע לקשט בציורי גרפיטי את הפאב "DOPE" באזור התעשייה של אשדוד ובמהרה הפך למנהלו. המקום, המלא בציורי גרפיטי, זכה להצלחה ואירח אמנים רבים, ביניהם פלד, אורטגה, רביד פלוטניק (אז נֶצ'י נֶצ') ופישי הגדול.
כשהיה שובל בן 21, נתפס מרסס כתובת גרפיטי על תחנת אוטובוס ברובע י"א על ידי פקח מעיריית אשדוד. הפקח קרא למשטרה ולפקחי העירייה, ושובל מחק את הציור. שובל, שהיה אמור להיקנס בעקבות המעשה, הסביר להם שלא פעל בכוונה להשחית וסיפר להם על הרקע האמנותי שלו — הקנס והתיק הפלילי בוטלו, ושובל מונה לצייר הגרפיטי הרשמי של העירייה. במסגרת התפקיד, קיבל זכות חוקית לצייר על קירות המיועדים לגרפיטי בעיר, וקידם את ההשקעה העירונית בתחום.
לימים, הפיק באשדוד את מסיבת הרחוב "Dope Movement" יחד עם אמני גרפיטי מחו"ל בחסות העירייה.
שובל מרבה לשלב אלמנטים רבים מתרבות ההיפ הופ בציורי הגרפיטי שלו ומעביר סדנאות אמנותיות לבני נוער ב"בית אמנויות תרבות רחוב".
שובל קישט קירות רבים ברובע ו' בו מתקיימת תרבות היפ הופ ענפה – ביניהם קירות השימור של עץ השקמה בכניסה לרובע, בציור שנועד לבטא את התרבות האשדודית – עלייה ממדינות רבות, דתיים וחילונים וסמלים רבים ממנה, כגון כיכר המפרשים, חוף הים והנמל ואמנות ההיפ הופ הפורה בעיר.
שובל הוא יוזמו של פסטיבל ההיפ הופ "VAV" המתקיים מדי שנה ברובע ואליו מגיעים אמנים רבים מרחבי הארץ.
באפריל 2019 ערך את תערוכת אמנות הרחוב "חלק מהמשחק" לצד מבוא הדודאים במרכז הצעירים "כיוונים" באשדוד.
דודי שובל בגרפיטי ההמוני בקניון לב אשדוד, מרץ 2024
שובל יוצר ציור קיר להנצחתה של , תושבת העיר (27) שנרצחה בטבח בפסטיבל נובה בטבח שבעה באוקטובר
באוקטובר 2023 צייר קיר זיכרון בשדרות בני ברית פינת שדרות מנחם בגין ברובע ח' באשדוד להנצחת קורבנות טבח שבעה באוקטובר.
שובל חותם את יצירותיו בכינוי "ONE LOVE" ולסירוגין בשמו בלועזית.
יצירותיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש לפרט אודות יצירותיו של דודי שובל, המפוזרות ברחבי הארץ.
יצירותיו > גלריה

קיר זיכרון ברובע ח' באשדוד לזכר קורבנות טבח שבעה באוקטובר
קיר הנצחה לענבר הימן, אמנית הגרפיטי הידוע כ-"Pink", שנחטפה לעזה בטבח שבעה באוקטובר ונרצחה בשבי
קיר ברחוב ויטל, שכונת פלורנטין בדרום תל אביב
פסטיבל ההיפ הופ VAV ברובע ו' באשדוד
חתול במרכז הצעירים "כיוונים" באשדוד
מפת אשדוד על קיר מגדל המים בגבעת יונה
מסעדת ארצ'י ליד חוף דלילה באשקלון
מועדון "DOPE" באשדוד
המרכזון ברחוב השייטים ברובע ד'
המרכזון ברחוב השייטים ברובע ד'
הומר סימפסון בחוף לידו באשדוד
מגדל המים בגבעת יונה, הכולל יצירות של שובל
חתול ברחוב מבוא הדודאים ברובע ח' באשדוד
טטרפוד בחוף אורנים באשדוד
חיים אישיים

שובל נשוי להודיה. ב-2021 חזר להתגורר באשדוד לאחר שהתגורר כמה שנים בתל אביב.
ביאורים

↑  גנדלין הונצחה בציור קיר גם על ידי אמן הגרפיטי האשדודי איתי נבט (כינוי אמנותי: Style), במיגונית שהוצבה במדרחוב הנביאים ברובע י'